18.2.2009

Oikeusministeriö
Lainvalmisteluosasto

HUOMAUTUS

Vesilainsäädännön uudistus
Esitysluonnos 28.1.2009

Ympäristöasiantuntijoiden keskusliitto YKL ry on tutustunut vesilain uudistusta koskevaan esitysluonnokseen, jossa on huomioitu aiemman lausuntokierroksen palaute. Esitysluonnoksessa on pystytty selkeyttämään useita aikaisemmassa esityksessä olleita epäselviä kohtia.  

Edelleenkään ei esitysluonnoksessa (18:5 §) tutkimusluvan kohdalla selkeästi määritellä missä tapauksissa tutkimuslupa tarvitaan ja kuka kyseisen luvan myöntää. Ei myöskään lupatarpeen kannalta tehdä selkeää eroa onko kyseessä kartoitus, seuranta, kevyt näytteenotto vai raskas tutkimus. Esityksen perusteella herää kysymys, että voidaanko tutkimushankkeet kaikissa tapauksissa toteuttaa vesialueen omistajan suostumuksella sikäli kun varsinaista lupatarvekynnystä ei ylitetä. Toisaalta voidaan esityksen perusteella kysyä, että voiko vesialueen omistaja yksipuolisesti kieltää kevyet tutkimustoimet, kuten kartoituksen, luotauksen, leväseurannan ja vesinäyteenoton, omistamallaan vesialueella. Esitys ei siis määrittele eikä anna varmuutta tutkimusten turvaamisesta.

YKL:n hallituksen puolesta

		_____________________________________
		Pekka Ihalainen, toiminnanjohtaja
		Ympäristöasiantuntijoiden keskusliitto ry
		Vuorikatu 22 A 15   00100 Helsinki
		09-6226 8540,  050-5678 138
		pekka.ihalainen@ykl.fi